Мәчәләйдә бүген “Бишек туе”

	Самара өлкәсе хатын-кызларының “Ак калфак” оешмасы белән берлектә Похвистнево районының Мәчәләй авылында җирле җәмгыять әгъзалары милләтебезнең онытылып барган йолаларының берсен яңартырга теләп, “Бишек туе” (Бәби чәе”) үткәрделәр. 	 Без моннан берничә көн элек кенә мөхтәрәм Казан кунагы - Сәйдә абыстай Аппакованың Гали авылында уздырган “Тәр¬бия дәресләре”ндә булып, аның акыллы һәм гыйбрәтле вәгазьләрен, догаларын тыңлап кайткан идек. Менә Мәчәләйдә Асия Исмәгыйлевалар гаилә¬сендә үткәреләчәк “Бишек туе”н¬да да бик теләп катнашырга булдык.  Самарадан бәйрәмгә мин үзем, Самара өлкәсе хатын-кызларының “Ак калфак оешмасы җитәкчесе, “Бердәмлек” өлкә татар газетасының баш мөхәррире Рәфгать ага Әһлиуллинның хәләл җефете, соңгы вакытларда өлкә “Ак калфак” оешмасы уздырган чараларда актив катнаша башлаган Фатыйма ханым, Сызраннан Гөлшат ханым Йосыпова бергәләп бардык. Похвистнево районының Гали авылыннан Илһамия ханым Кәримова, Кәүсәр ханым Шәйхетдинова, Подбельскидан Әлфия ханым Ижедирова, Зөлфия ханым Сәлахова һәм башкалар да килгән иделәр. 
	---	
Бердәмлек

	№ --- | 11.05.2018	


